วันนี้มาไกลถึงซอยนวลจันทร์ รามอินทรา 40 ตอนดึกๆ ด้วยค่ะ ประมาณสามทุ่มได้ แต่นึกอยากกินน้ำแข็งใสขึ้นมาซะง้ั้น อิอิ 

เดินผ่านออกมาเกือบจะปากซอย เลยเห็นน้ำแข็งใสเก๋ๆ ร้านหนึ่ง เลยขอแวะเข้าไปกินดีกว่า เพราะมันร้อนมาก (แม้จะมืดแล้ว) อยากกินอะไรเย็นๆ 

เมนูเขามีเยอะ แต่เราสั่งที่ชอบก็คือเกล็ดหิมะนมกล้วย ใส่มะม่วงราคา 35 บาทค่ะ 

ขอบอกว่าเราชอบมากอะ เพราะกล้วยเขาไม่ได้มาเป็นชิ้นๆ แต่มาแบบเป็นน้ำเหลวๆ เข้มข้น กินผสมกับเกล็ดน้ำแข็งของเขาซึ่งมันจะละเอียดเป็นเส้นๆ แล้วอร่อยมาก แล้วมะม่วงก็ไม่เปรี้ยว หวานกำลังดี กินกับน้ำกล้วยเข้มข้นนี่ กำลังดีเลยค่ะ 

รู้สึกเลยว่าเจอร้านอร่อย แต่อยู่ไกลจริงๆ อะ แต่ถ้ามีโอกาสได้ไปอีกนะ เราจะไปกินให้ได้เลย 

และก็แม้ไม่มีชื่อร้าน แต่เห็นยี่ห้อที่ป้ายแล้วเกล็ดน้ำแข็งนี้เป็นยี่ห้อ i-smile  เป็นแฟรนไชส์จากไต้หวันค่ะ 